Tóth István

J0P7MF

2025.04.12

# Folyamatmodellezés és folyamatbányászat

## A feladathoz használt folyamat

A feladatban egy valós cég belső fejlesztési osztályának egyik folyamatát képeztem. Ez a folyamat a felhasználóktól érkező fejlesztési igények adott cég általi IT oldalon történő kezeléséről szól, a felhasználói igény megjelenésétől az igény IT oldali specifikációjáig. A folyamat magát a fejlesztést nem tartalmazza, mert az egy hasonlóan sok lépéses, fejlesztés jellegétől függő folyamat.

## A folyamat leírása

A folyamat azzal kezdődik, hogy a **felhasználók**nál felmerül egy fejlesztési igény, pl. egy felület továbbfejlesztése. A felhasználó feladata néhány mondatban összefoglalni az igényt és azt a **Confluence** rendszerben rögzíteni, ezt nevezzük **User Demand**-nak (röviden UD). Az elkészült dokumentumot a felhasználó bemutatja a **Demand Board**nak (röviden DB), ahol döntenek arról, hogy az igény befogadásra kerül-e, elküldhető-e az IT felé. Ha nem, akkor a felhasználó az igényt nem továbbíthatja az IT felé.

Ha a Demand Board úgy dönt, hogy az igény fontos és továbbítható az IT felé, akkor a felhasználónak a **Jira** rendszerben egy ticketet kell létrehoznia és csatolnia hozzá a User Demand-ot, majd azt továbbítania a **Business Analyst** csoporthoz.

A Business Analyst (BA) csoportban a csoportvezető kiossza a feladatot egy **csoporttag**nak, aki egyeztetni kezd a felhasználóval az igény részleteiről. Az egyeztetés történhet szóban, írásban, telefonon, chaten vagy bármilyen más csatornán és addig kell tartania, amíg a végén a BA képes elkészíteni a jelenlegi folyamat leírását tartalmazó **AS-IS**-t, illetve a **High Level Demand**-ot (HLD), amely a folyamat eddigieknél részletesebb leírása, de még nem teljes kifejtése. Ezek a Confluence rendszerben létrehozott dokumentumok, amelyket a Jira tickethez kell csatolniuk. Ezt továbbítják az igénylő felhasználónak, aki véleményezi, hogy megfelelő-e. Ha nem, akkor egyeztetés és az AS-IS illetve a HLD ismételt átgondolása után újabb jóváhagyási kérés történik, amíg a felhasználó jóvá nem hagyja azokat. Ha a jóváhagyás megtörténik, akkor továbbitani kell az **Architekt** csoportnak az igényt a Jirában.

Az architektek **csoportvezető**je kiossza a feladatot egy kollégának, aki szükség esetén egyeztet a BA-val, majd ezek eredményeképp elkészíti az **Architectural Plan**-t (röviden AP), ami egy Confluence dokumentum és amely tartalmazza a használandó technológiákat és egy előzetes becslést a megvalósítás erőforrás igényére. Ezt a Jira tickethez csatolva továbbítja a **fejlesztők**nek.

A fejlesztők csoportvezetője kiosztja egy kollégának a feladatot, aki egyeztetésbe kezd az architekttel a megvalósítandó feladatról. Az egyeztetés eredményeképp elkészíti a **High Level Plan**-t, amely már a megvalósításra vonatkozó konkrét terv, de az implementáció részleteit még nem tartalmazza. Ezt csatolja a Jira tickethez és továbbítja a csoportvezetőjének, aki a tervet bemutatja az **Architect Board**nak (röviden AB).

Az Architekt Boardon a cég IT vezetői hoznak döntést arról, hogy a fejlesztés nem megvalósítható (pl. a hardware igények miatt), vagy ha megvalósítható, akkor milyen ütemezéssel. Erről a feladatban érintett BA kap értesítést a Jirába rögzített döntés alapján.

A BA ha azt kapja vissza, hogy a feladat a döntés alapján nem lesz megvalósítva, akkor azt továbbítja a felhasználónak, aki lezárja a Jira ticketet.

Ha az AB döntés értelmében a fejlesztés megvalósításra kerül, akkor a BA elkezdi részletesen kidolgozni az igényt, ami általában a felhasználóval való újabb egyeztetési körrel kezdődik. Ennek eredményeképp állítja elő a BA a **Detailed User Demand** (röviden DUD) Confluence dokumentumot, amely a felhasználói igények lehető legrészletesebb kifejtése. Erre a dokumentumra a felhasználó jóváhagyása is szükséges, amely jóváhagyást a BA kezdeményez. Ha ez nem történik meg, akkor további egyeztetések és a DUD módosítása szükséges. Ha a DUD jóváhagyásra kerül a felhasználó által, akkor a BA továbbítja a fejlesztőnek.

A **fejlesztő** feladata ezek után egy részletes technikai terv készítése a megvalósításról, amit **Detailed Technical Plan**-nek nevezünk (röviden DTP). Ez szintén a Confluencben kerül elkészítésre és csatolásra kerül a Jira-ban. Ha ezzel elkészül, azt elküldi a **csoportvezető**jének, aki technical review-t tart, amely keretében a technikai tervet elfogadhatja, vagy módosításra visszaküldheti. Ha elfogadásra kerül, akkor a fejlesztés készen áll a megvalósításra. Erről az igénylő felhasználó értesítve lesz a Jira rendszeren keresztül.

## A folyamat dokumentumai

**User Demand (UD)**: a felhasználó által készített Confluence dokumentum, amely az igényt nagyvonalakban, néhány mondatban összefoglalja.

**AS-IS**: a módosítandó folyamat vagy felület működésének jelenlegi leírását tartalmazó Confluence dokumentum.

**High Level Demand (HLD)**: a módosítandó folyamat vagy felület olyan szintű leírását tartalmazó dokumentum, amely a módosítással érintett részek minden főbb pontjára kiterjed, de azokat részletesen nem fejti ki.

**Architectural Plan (AP)**: a módosítandó folyamat vagy felület architekturális terve Confluence-ben, amely tartalmazza a használandó technológiákat és egy előzetes becslést.

**High Level Plan (HLP)**: a fejlesztés megvalósítására vonatkozó Confluence dokumentum, amely egy konkrét terv az implementáció részletei nélkül. Tartalmaz egy pontosított becslést is.

**Detailed User Demand (DUD)**: a BA-k által készített Confluence dokumentum, amely a lehető legrészletesebben tartalmazza a felhasználói igényeket.

**Detailed Technical Plan (DTP)**: a fejlesztők által készített minden implementációs részletre kiterjedő technikai dokumentáció, amely a Confluence rendszerben kerül rögzítésre.

## A folyamatban résztvevők

**Felhasználó**: a felhasználó indítja el a folyamatot a nála megjelenő igénnyel. A BA-val együttműködve segít összeállítani a részletes igényeket.

**Demand Board (DB)**: a cég vezetőiből álló meeting, ahol eldöntik, hogy a benyújtott felhasználói igények közül melyek azok, amelyek az IT felé továbbíthatóak.

**Business Analyst (BA)**: a beérkező felhasználói igényeket fogadják és feldolgozzák, azok alapján először egy kevésbé részletes, majd egy részletesen kidolgozott fejlesztési igényt fogalmaznak meg, közben a felhasználóval és az architektekkel is egyeztetnek.

**Architekt**: az architektek megvizsgálják a felhasználói igényt és az alapján döntenek a meglévő technológiák használatáról vagy újabb technológia bevezetéséről, ezek alapján pedig egy becslést adnak a megvalósításra.

**Fejlesztő**: a fejlesztők végzik a Hight Level Plan és a technikai specifikáció elkészítését az architektektől kapott input alapján, valamint részletesen becsléseket adnak a megvalósítás erőforrás igényére (pl. idő).

**Architect Board (AB)**: egy olyan megbeszélés amelyen a cég IT vezetői vesznek részt. Célja, egyrészt hogy a benyújtott fejlesztések várhatói hardware és szoftver igényei mindenki számára ismertek legyenek, másrészt hogy ütemezési döntéseket hozzanak.

## Kapcsolódó rendszerek

**Confluence**: a cég belső dokumentumainak tárolására szolgáló rendszer.

**Jira**: a cég ticket-kezelő rendszere, amelyben a fejlesztési igények keletkeznek és jutnak el lezárásig megvalósítással vagy a nélkül.

## BPMN

